มติปลด ชินภัทร-ไกร เซ่นทุจริตครูผู้ช่วย ดาว์พงษ์ ชี้ตราบาปติดตลอดชีวิต
ให้เวลาอุทธรณ์ภายใน 30 วัน,พล.อ.ดาว์พงษ์ รัตนสุวรรณ รมว.ศึกษาธิการ เปิดเผยภายหลังการประชุมคณะอนุกรรมการข้าราชการพลเรือน (อ.ก.พ.) สำนักงานคณะกรรมการการศึกษาขั้นพื้นฐาน (สพฐ.) ทำหน้าที่แทน อ.ก.พ.กระทรวงศึกษาธิการ เพื่อพิจารณาโทษ ดร.ชินภัทร ภูมิรัตน อดีตเลขาธิการคณะกรรมการการศึกษาขั้นพื้นฐาน และนายไกร เกษทัน อดีต ผอ.สำนักพัฒนาระบบบริหารงานบุคคลและนิติการ (สพร.) สพฐ. กรณีถูกกล่าวหาไม่โปร่งใสในการดำเนินการสอบคัดเลือกบุคคลเพื่อบรรจุและแต่งตั้งเข้ารับราชการครูและบุคลากรทางการศึกษา ตำแหน่งครูผู้ช่วย กรณีมีความจำเป็น หรือมีเหตุพิเศษ ว12 ว่า ที่ประชุมมีมติเห็นชอบตามที่คณะกรรมการสอบสวนวินัยร้ายแรง ชุดนายอภิชาติ จีระวุฒิ อดีตเลขาธิการ กพฐ.เป็นประธาน ให้ลงโทษ ดร.ชินภัทร ปลดออกจากราชการ เนื่องจากไม่ปฏิบัติหน้าที่ให้เป็นไปตามกฎหมายและกฎระเบียบของทางราชการ รวมถึงมติของคณะรัฐมนตรี นโยบายของรัฐบาล และไม่ปฏิบัติตามระเบียบแบบแผนของทางราชการอันเป็นเหตุให้เสียหายอย่างร้ายแรงตามมาตรา 82 (2) ประกอบมาตรา 85 (7) แห่ง พ.ร.บ.ระเบียบข้าราชการพลเรือน พ.ศ.2551 ส่วนนายไกร ที่ประชุมมีมติยืนยันด้วยการลงโทษปลดออกจากราชการเช่นกัน,แม้จะไม่พบหลักฐานว่า ดร.ชินภัทรทุจริต แต่ก็ถือว่าละเว้นปฏิบัติหน้าที่ ทำให้ราชการได้รับความเสียหาย ทั้งที่ได้รับรายงานว่าจะเกิดการทุจริตสอบครูผู้ช่วย แต่กลับไม่มีคำสั่งระงับการสอบ รวมถึงภายหลังทราบว่าเกิดการทุจริตขึ้นแล้วกลับรีบเร่งให้มีการทำลายข้อสอบทันทีทั้งที่ตามระเบียบของราชการกำหนดให้เก็บข้อสอบไว้ก่อนภายใน 2 ปี ทั้งนี้ ดร.ชินภัทรจะยังคงได้รับสิทธิประโยชน์จากทางราชการเหมือนเดิม แต่ผมมองว่าจะเป็นตราบาปไปตลอดชีวิต และหลังมีคำสั่งปลดออกแล้ว สามารถอุทธรณ์คำสั่งได้ภายใน 30วัน รมว.ศธ.กล่าว,ด้าน ดร.ชินภัทรกล่าวว่า ยืนยันว่าที่ผ่านมาได้ดำเนินการตามอำนาจหน้าที่ ส่วนจะยื่นอุทธรณ์คำสั่งหรือไม่นั้นขอดูรายละเอียดของคำสั่งก่อน.
แม้จะไม่พบหลักฐานว่า ดร.ชินภัทรทุจริต แต่ก็ถือว่าละเว้นปฏิบัติหน้าที่ ทำให้ราชการได้รับความเสียหาย ทั้งที่ได้รับรายงานว่าจะเกิดการทุจริตสอบครูผู้ช่วย แต่กลับไม่มีคำสั่งระงับการสอบ รวมถึงภายหลังทราบว่าเกิดการทุจริตขึ้นแล้วกลับ
ข่าวการศึกษา,ดาว์พงษ์ รัตนสุวรรณ,ชินภัทร ภูมิรัตน,ไกร เกษทัน,ไม่โปร่งใส,ครูผู้ช่วย,ทุจริตครูผู้ช่วย,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ